

Tájékoztatás az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet idején a tantermen kívüli, digitális oktatás során az adatkezelő által ellátott gyermekek, tanulók étkeztetésével kapcsolatos adatkezelésről

Tájékoztatjuk, hogy a **Veszprémi Intézményi Szolgáltató Szervezet,** mint **Adatkezelő** a Kormány által elrendelt digitális oktatás ideje alatt is folyamatosan ellátja a jogszabályokban előírt gyermekétkeztetési feladatait. Tekintettel arra, hogy a digitális oktatásban részesülő 14. életévüket betöltött (8. osztályt elvégzett) gyermekek étkeztetése nem a szokott módon történik, ezért gondoskodnunk kell arról, hogy ezen tanulók számára is biztosíthassuk az étkezést, melynek érdekében a Historia Hangvilla Étterem, Kávézó és Rendezvényközpont látja el az ételkiszállítási feladatokat.

Tájékoztatjuk, hogy e feladatellátás (ételkiszállítás) érdekében az Adatkezelő megállapodást kötött a **Historia Hangvilla Étterem, Kávézó és Rendezvényközpont** (elérhetőség: 8200 Veszprém, Brusznyai u. 2., e-mail: info@historiahangvilla.hu) adatfeldolgozóval, hogy a tanulók Gyvt.-ben előírt jogai maradéktalanul érvényesüljenek a veszélyhelyzetben bevezetett tantermen kívüli digitális munkarend ideje alatt is.

Tájékoztatjuk, hogy az ellátott tanulók alábbi adatait továbbítjuk az adatfeldolgozó számára / az adatokat kérjük kitölteni/

* **a tanuló neve; osztálya; ……………………………………………………………………….**
* **az ételkiszállítás címe; ……………………………………………………………………….**
* **megjegyzés: ……………………………………………………………………………………**

Az adatkezelés – figyelemmel a gyermekek védelméről és gyámügyi igazgatásról szóló 1997. évi XXXI. tv. (Gyvt.) 21/A. §-ban foglalt kötelezettségre – a GDPR 6. cikk (2) bekezdésének c) pontjára alapján és az információs önrendelkezési jogról és az információszabadságról szóló 2011. évi CXII. törvény 5. § a) pontjában előírtak szerinti jogi kötelezettség teljesítésén alapul.

Az Adatfeldolgozó az ételkiszállítási kötelezettségének megszűnését követően – ha törvény másként nem rendelkezik – köteles minden számára átadott személyes adatot haladéktalanul megsemmisíteni, illetve a Veszprémi Intézményi Szolgáltató Szervezet Adatkezelő számára továbbítani, visszajuttatni és azt követően megsemmisíteni, valamint az elektronikusan tárolt, kezelt adatok esetében azok visszaállíthatatlanságát garantáló technológia alkalmazásával véglegesen törölni.

Az adatkezeléssel, valamint az ahhoz fűződő jogaival kapcsolatban bármikor kérhet tájékoztatást alábbi elérhetőségeinken.

|  |  |
| --- | --- |
| Adatkezelő neve: | Veszprémi Intézményi Szolgáltató Szervezet |
| Postai címe: | 8200 Veszprém, Haszkovó u. 39. |
| Email címe: | titkarsag@veinszol.veszprem.hu |
| Telefonszáma: | 06/88/425-805 |

Személyes adatai védelméhez fűződő jogai megsértése esetén további jogorvoslati lehetőségért a Nemzeti Adatvédelmi és Információszabadság Hatósághoz (NAIH) fordulhat, alábbi elérhetőségein:

|  |  |
| --- | --- |
| Hivatalos név: | Nemzeti Adatvédelmi és Információszabadság Hatóság |
| Postai cím:  | 1363 Budapest, Pf. 9. |
| Telefonszám: |  +3613911400  |
| Email:  | ugyfelszolgalat@naih.hu |
| Weboldal: | [www.naih.hu](http://www.naih.hu/) |

Dátum:…………………………………………..

……………………………………………………..

Kijelentem, hogy a fenti adatok a valóságnak megfelelnek.

Szülő aláírása